ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ


2022-жылдын «15» апрели 		    № 61    	                          Москва шаары


«2018-жылдын 17-майындагы бир тараптан Евразия экономикалык бирлиги жана ага мүчө мамлекеттер менен экинчи тараптан Иран Ислам Республикасынын ортосунда эркин соода аймагын түзүүгө алып келген Убактылуу макулдашууга 2022-жылдын 14-мартында кол коюлган Протоколдун күчүнө кириши жөнүндө» Жогорку Евразия экономикалык кеңешинин чечиминин долбоору тууралуу

Евразия экономикалык комиссиясынын Кеңеши чечти:
1. «2018-жылдын 17-майындагы бир тараптан Евразия экономикалык бирлиги жана ага мүчө мамлекеттер менен экинчи тараптан Иран Ислам Республикасынын ортосунда эркин соода аймагын түзүүгө алып келген Убактылуу макулдашууга 2022-жылдын 14-мартында кол коюлган Протоколдун күчүнө кириши жөнүндө» Жогорку Евразия экономикалык кеңешинин чечиминин долбоору (тиркелет) жактырылсын жана Жогорку Евразия экономикалык кеңешинин кароосуна берилсин. 
2. Ушул чечим расмий жарыяланган датадан тартып 10 календардык күн өткөндөн кийин күчүнө кирет.


Евразия экономикалык комиссиясынын Кеңешинин мүчөлөрү:

          Армения                    Беларусия                       Казакстан                   Кыргыз                     Россия 
Республикасынан     Республикасынан        Республикасынан      Республикасынан    Федерациясынан    

 В.Габриелян           И. Петришенко                   Б. Султанов               А. Кожошев                  А. Оверчук

ЖОГОРКУ ЕВРАЗИЯ ЭКОНОМИКАЛЫК КЕҢЕШИ


ЧЕЧИМ


2022-ж.  «      »  		                       №   	                                           шаары 


2018-жылдын 17-майындагы бир тараптан Евразия экономикалык бирлиги жана ага мүчө мамлекеттер менен экинчи тараптан Иран Ислам Республикасынын ортосунда эркин соода аймагын түзүүгө алып келген Убактылуу макулдашууга 2022-жылдын 14-мартында кол коюлган Протоколдун күчүнө кириши жөнүндө 

2014-жылдын 29-майындагы Евразия экономикалык бирлиги жөнүндө Келишимдин 7-беренесинин 2-пунктунун экинчи абзацына жана 2018-жылдын 14-майындагы Евразия экономикалык бирлигинин үчүнчү мамлекеттер, эл аралык уюмдар же эл аралык интеграциялык бирикмелер менен эл аралык келишимдери жөнүндө макулдашуунун 11-беренесине ылайык Жогорку Евразия экономикалык кеңеши чечти:
1.	2018-жылдын 17-майындагы бир тараптан Евразия экономикалык бирлиги жана ага мүчө мамлекеттер менен экинчи тараптан Иран Ислам Республикасынын ортосунда эркин соода аймагын түзүүгө алып келген Убактылуу макулдашууга 2022-жылдын 14-мартында кол коюлган Протокол (мындан ары – Протокол) Евразия экономикалык бирлиги үчүн күчүнө кирген датадан баштап милдеттүү деп таанылсын.
2.	Евразия экономикалык комиссиясы ушул чечимдин 1-пункту күчүнө кирген датадан баштап 10 календардык күндөн кечиктирбестен Иран Ислам Республикасынын дарегине Протоколдун 2-беренесинде каралган билдирүү жиберсин.
3.	Евразия экономикалык бирлигине мүчө мамлекеттердин өкмөттөрү 2022-жылдын сентябрынан кечиктирбестен Протоколдун күчүнө кириши үчүн зарыл болгон ички мамлекеттик жол-жоболорду тез арада бүткөрүү боюнча толук чараларды көрүшсүн.
4.	Ушул чечимдин 1-пунктунан башкасы расмий жарыяланган датадан тартып күчүнө кирет.
Ушул чечимдин 1-пункту Евразия экономикалык комиссиясы дипломатиялык каналдар боюнча Евразия экономикалык бирлигине мүчө мамлекеттер тарабынан Протоколдун күчүнө кириши үчүн зарыл болгон ички мамлекеттик жол-жоболор аяктагандыгы жөнүндө акыркы жазуу жүзүндөгү билдирүү алган датадан тартып күчүнө кирет.


Жогорку Евразия экономикалык кеңешинин мүчөлөрү:

          Армения                    Беларусия                       Казакстан                   Кыргыз                     Россия 
Республикасынан     Республикасынан        Республикасынан      Республикасынан    Федерациясынан    

 




























